Észak-Budai Katasztrófavédelmi Kirendeltség!

Tisztelt Veres Péter tű. ezredes Úr!

Az Angyalföldi Természetbarát és Testedző Egyesület, Természetjáró Szakosztály nevében köszönetünket és nagyrabecsülésünket fejezzük ki azon Tisztelt Munkatársainak, akik a mai napon - 2023. november 21-én - délután, egy túratársunk balesetével kapcsolatban odaadó és szakszerű munkájukkal segítették a Pesthidegkúti Mentőállomás dolgozóinak munkáját. (Természetesen, külön köszönetet mondunk, a mentőállomás dolgozóinak is!)

A mai napon az Országos Kéktúra útvonalán túráztunk. A nehezebb szakaszokon már túl voltunk és csak pár kilométer volt hátra, amikor a Virágos-nyeregtől lefelé jövet, társunk a sáros avaron megcsúszott. A lábai x alakban maga alá kerültek, a bal bokája hátrafelé fordult, hamarosan bedagadt, ráállni, nem tudott. A Solymári Rozália Téglagyártól Kb. 1,5-2 km-re lehettünk ekkor. A "Gondosóra" használatával kértünk segítséget. A terepviszonyok nem tették lehetővé a mentő gépkocsi feljutását a baleset helyszínére, ezért az Önök közreműködése a mentéshez nélkülözhetetlen volt. Hálás szívvel köszönjük az odaadó és szakszerű munkájukat!

Jó egészséget és szakmai sikereket kívánunk a Mentésben Résztvevőknek és Kirendeltség Összes Dolgozójának!

Üdvözlettel,

Dinnyés István

szakosztályvezető